*A határozati javaslat elfogadásához*

***egyszerű többség****, a rendelet tervezet elfogadásához*

 *a* ***Mötv. 50. §-a alapján minősített többség*** *szükséges,*

*az előterjesztés* ***nyilvános ülésen tárgyalandó****.*

*106. számú előterjesztés*

Bátaszék Város Önkormányzat Képviselő-testületének 2022. május 25-én

15 órakor megtartandó rendkívüli ülésére

a képviselő- testület és szervei szervezeti és működési szabályzatáról szóló önkormányzati rendelet módosítása

|  |
| --- |
| **Előterjesztő:** dr. Bozsolik Róbert polgármester**Készítette**: dr. Firle- Paksi Anna aljegyző  **Törvényességi ellenőrzést végezte:** Kondriczné dr. Varga Erzsébet jegyző**Tárgyalja:**valamennyi bizottság |

**Tisztelt Képviselő-testület!**

TTP-KP-1-2022/1-000099 azonosítószámú támogatói okirat szerint a Bethlen Gábor Alapkezelő Zrt. 1.000.000 Ft vissza nem térítendő támogatásban részesíti Bátaszék Város Önkormányzatát Bátaszék-Nagysalló testvértelepülési programjainak támogatására.

A pályázat elszámolhatósága miatt módosítani szükséges Bátaszék Város Önkormányzata közfeladatainak, alaptevékenységének kormányzati funkciók szerinti besorolását, a következő kormányzati funkcióval:

016040 Nemzetpolitikai tevékenység igazgatása és támogatása

Az államháztartásról szóló törvény végrehajtásáról szóló 368/2011.(XII.31.) Korm. rendelet (a továbbiakban: Ávr.) 13. § (1) bekezdése szerint: *„****A költségvetési szerv szervezeti és működési szabályzata tartalmazza***

*a) a költségvetési szerv alapításáról szóló jogszabály teljes megjelölését, ha a költségvetési szerv alapításáról jogszabály rendelkezett,*

*b) a költségvetési szerv alapító okiratának keltét, számát, az alapítás időpontját,*

*c)****az ellátandó, és a kormányzati funkció szerint besorolt alaptevékenységek, rendszeresen ellátott vállalkozási tevékenységek megjelölését,…”***

Az Ávr. 167/A. § (1) 4. pontja szerint: *„A törzskönyvi nyilvántartás tartalmazza a törzskönyvi jogi személy…*

*4. főtevékenységét az* ***államháztartási szakágazatok rendje, valamint közfeladatát, alaptevékenységeit a kormányzati funkciók rendje szerint****,”*

Az Ávr. 167/C. § (2) c) pontja alapján: *a helyi önkormányzat a törzskönyvi nyilvántartásban a 167/A. § (1), (2) és (4) bekezdésében meghatározott adatának módosítását változás-bejelentési kérelem benyújtásával kérheti.*

Az Ávr. 167/C. § (2) d) pontja szerint a helyi önkormányzat szervezeti és működési szabályzatát érintő módosítást a módosított szervezeti és működési szabályzat csatolásával kérheti.

Kérjük, hogy a fenti, jogszabályi kötelezettségekre figyelemmel szíveskedjenek módosítani az önkormányzat kormányzati funkcióit, továbbá az önkormányzat közfeladatainak és alaptevékenységének kormányzati funkciók szerinti besorolását helyezze el a T. Képviselő-testület az SZMSZ-ben, az előterjesztés mellékletét képező rendelet tervezet elfogadásával.

***HATÁSVIZSGÁLAT***

**a képviselő-testület és szervei szervezeti és működési szabályzatáról szóló 2/2011.(II.1.) önkormányzati rendelet módosításáról szóló rendelet tervezethez**

**Általános indokolás:**

TTP-KP-1-2022/1-000099 azonosítószámú támogatói okirat szerint elnyert támogatás elszámolás miatt szükséges új kormányzati funkció felvétele, továbbá az államháztartásról szóló törvény végrehajtásáról szóló 368/2011.(XII.31.) Korm. rendelet 13. § (1) c) pontja szerint szükséges a kormányzati funkciók szervezeti és működési szabályzatban történő feltüntetése, ezáltal az SZMSZ 4. melléklettel történő kiegészítése**.**

**Részletes indokolás:**

1.§-hoz: a mellékletek kiegészítésével kormányzati funkciók feltüntetésre kerülnek az SZMSZ-ben.

2.§-hoz: hatályba léptető rendelkezést tartalmaz.

1. melléklethez: kormányzati funkciók

**Társadalmi hatása:** nincs

**Gazdasági hatása:** nincs

**Költségvetési hatása:** nincs

**Környezeti és egészségügyi következmények:** nincs

**Adminisztratív terheket befolyásoló hatása:** nincs

**A jogszabály megalkotásának szükségessége:** jogszabályi kötelezettség

**A jogalkotás elmaradásának következményei:** nincs

**A jogszabály alkalmazásához szükséges személyi, szervezeti, tárgyi és pénzügyi feltételek:** plusz feltételek biztosítására nincs szükség

**Véleményeztetés:** nincs

Ezzel egyidejűleg kérjük a T. Képviselő-testületet, hogy a kormányzati funkciókról szóló határozatot helyezze hatályon kívül az alábbi határozati javaslat elfogadásával:

 **H a t á r o z a t i j a v a s l a t :**

**Bátaszék Város Önkormányzata gazdálkodásához kapcsolódó kormányzati funkciók meghatározásáról szóló 338/2018. (XI.28.) önkormányzati határozat hatályon kívül helyezésére**

Bátaszék Város Önkormányzata Képviselő-testülete a Bátaszék Város Önkormányzata gazdálkodásához kapcsolódó kormányzati funkciók meghatározásáról szóló 338/2018. (XI.28.) önkormányzati határozatát hatályon kívül helyezi.

*Határidő:* 2022. június 10.

*Felelős:* Kondriczné dr. Varga Erzsébet jegyző

(a határozat megküldéséért)

*Határozatról értesül:* MÁK Tolna Megyei Igazgatósága

 Bátaszéki KÖH Pénzügyi Iroda

 irattár